যশোর, ১৩ অক্টোবর- যশোরে সন্ত্রাসীদের মধ্যে কথিত গুলি বিনিময়ের সময় তাইজুল (৩৮) নামে এক যুবক নিহত হয়েছেন। নিহত তাইজুল যশোর শহরের খোলাডাঙ্গা এলাকার বাসিন্দা। যশোর কোতোয়ালি থানার ওসি অপূর্ব হাসান জানান, আজ ভোররাতের দিকে শহরের বেগম মিল এলাকায় দুই দল সন্ত্রাসীর মধ্যে গুলি বিনিময়ের ঘটনা ঘটে। খবর পেয়ে পুলিশের একটি দল ঘটনাস্থলে গেলে সন্ত্রাসীরা পালিয়ে যায়। পরে ঘটনাস্থলে তল্লাশি করে একজনের গুলিবিদ্ধ মরদেহ উদ্ধার করা হয়। ওসি বলেন, নিহত যুবক তাইজুল একজন চিহ্নিত সন্ত্রাসী। তার বিরুদ্ধে ৬/৭টি মামলা রয়েছে। সন্ত্রাসীদের মধ্যে অভ্যন্তরীন কোন্দলের জের ধরে এ ঘটনা ঘটে থাকতে পারে বলে প্রাথমিকভাবে ধারণা করছেন ওসি। সূত্র: বাংলাদেশ প্রতিদিন আর/১২:১৪/১৩ অক্টোবর